Source: https://www.clausweb.ro/blog/a/internet/
Timestamp: 2020-05-28 22:01:05+00:00

Document:
internet Archives - Blog CLAUS WEB
Sunteti aici: Acasa » internet
Ce trebuie să implementezi pe site pentru a fi GDPR compliant
9 aprilie 2019 9 aprilie 2019 Claudiu Cadar
Regulamentul privind confidențialitatea și comunicațiile electronice (PECR) se situează alături de GDPR și oferă persoanelor vizate drepturi in ceea ce privește prelucrarea datelor cu caracter personal în ceea ce privește comunicațiile electronice.
Astfel, sunt definite reguli specifice privind:
apeluri de marketing, e-mailuri, texte și faxuri;
cookie-uri (și tehnologii similare);
menținerea securității serviciilor de comunicații;
confidențialitatea în ceea ce privește datele despre trafic și locație, facturarea detaliată, identificarea liniei și listele de directoare.
Orice fel de informații prin care o persoana vizata este identificata sau identificabilă, iar pentru mediul virtual acestea pot fi:
Identificarea locației
Adresa IP, adresa MAC, device ID
Tranzacțiile online
Ce drepturi au persoanele vizate?
Informare (dreptul de a cunoaște cum vor fi utilizate informațiile oferite)
Acces (oferă dreptul utilizatorilor de a-și accesa datele și să le poată lua cu ei)
Ștergerea datelor (oferă-le posibilitatea de a putea șterge datele introduse)
Restricții sau procesare
Date portabile
Revizie asupra deciziilor automatizate sau de profil
Ai un site? Iată la ce întrebări trebuie să răspunzi ca să respecți GDPR
Aveți publicată o politică de confidențialitate?
Exista o procedură de obținere a consimțământului pentru utilizarea cookies? Există o procedură pentru retragerea consimțământului pentru utilizarea cookies, transparentă și pusă la dispoziția persoanei vizate? Există o politică de cookies?
Aveți un acord privind prelucrarea datelor cu furnizorul de servicii de web hosting?
Site-ul deține un cetificat de securitate ( SSL ) ?
Utilizați pseudonimizarea sau criptarea pentru protecția datelor personale? Cum?
Cum asigurați confidențialitatea,integritatea si disponibilitatea continuă a sistemelor și serviciilor de procesare?
Descrieți capacitatea dvs. de a restabili disponibilitatea și accesul la datele cu caracter personal în timp util, în cazul unui incident fizic sau tehnic.
Cum și de câte ori testati și evaluați eficacitatea măsurilor tehnice și organizatorice pentru a asigura securitatea prelucrării?
Aveți implementat un protocol de gestionare a riscurilor?
Efectuați evaluări anuale ale riscurilor?
Cum se stochează datele?
Daca folosiți baze de date, aceastea sunt criptate?
Unde sunt stocate?
Persoana împuternicită – ( Providerul de servicii de webhosting, Agentia de marketing, Dezvoltatorul websitului) indeplinește obligatiile legale privind articolul 32 – Masuri de securitate? Dar articolul 28? Verificati mai jos prevederile articolului 28, privind Persoana Imputernicita si obligatiile acesteia
Cine și cum are acces la datele de pe server?
Model valid pentru obținerea consimțământului
Ai nevoie de ajutor pentru implementarea cerințelor GDPR pe situl tau? Stabilește o intalnire online
Art. 28: Persoana împuternicită de operator
(1)În cazul în care prelucrarea urmează să fie realizată în numele unui operator, operatorul recurge doar la persoane împuternicite care oferă garanţii suficiente pentru punerea în aplicare a unor măsuri tehnice şi organizatorice adecvate, astfel încât prelucrarea să respecte cerinţele prevăzute în prezentul regulament şi să asigure protecţia drepturilor persoanei vizate.
(2)Persoana împuternicită de operator nu recrutează o altă persoană împuternicită de operator fără a primi în prealabil o autorizaţie scrisă, specifică sau generală, din partea operatorului. În cazul unei autorizaţii generale scrise, persoana împuternicită de operator informează operatorul cu privire la orice modificări preconizate privind adăugarea sau înlocuirea altor persoane împuternicite de operator, oferind astfel posibilitatea operatorului de a formula obiecţii faţă de aceste modificări. (3)Prelucrarea de către o persoană împuternicită de un operator este reglementată printr-un contract sau alt act juridic în temeiul dreptului Uniunii sau al dreptului intern care are caracter obligatoriu pentru persoana împuternicită de operator în raport cu operatorul şi care stabileşte obiectul şi durata prelucrării, natura şi scopul prelucrării, tipul de date cu caracter personal şi categoriile de persoane vizate şi obligaţiile şi drepturile operatorului. Respectivul contract sau act juridic prevede în special că persoană împuternicită de operator:
a)prelucrează datele cu caracter personal numai pe baza unor instrucţiuni documentate din partea operatorului, inclusiv în ceea ce priveşte transferurile de date cu caracter personal către o ţară terţă sau o organizaţie internaţională, cu excepţia cazului în care această obligaţie îi revine persoanei împuternicite în temeiul dreptului Uniunii sau al dreptului intern care i se aplică; în acest caz, notifică această obligaţie juridică operatorului înainte de prelucrare, cu excepţia cazului în care dreptul respectiv interzice o astfel de notificare din motive importante legate de interesul public;
b)se asigură că persoanele autorizate să prelucreze datele cu caracter personal s-au angajat să respecte confidenţialitatea sau au o obligaţie statutară adecvată de confidenţialitate;
c)adoptă toate măsurile necesare în conformitate cu articolul 32;
d)respectă condiţiile menţionate la alineatele (2) şi (4) privind recrutarea unei alte persoane împuternicite de operator;
e)ţinând seama de natura prelucrării, oferă asistenţă operatorului prin măsuri tehnice şi organizatorice adecvate, în măsura în care acest lucru este posibil, pentru îndeplinirea obligaţiei operatorului de a răspunde cererilor privind exercitarea de către persoana vizată a drepturilor prevăzute în capitolul III;
f)ajută operatorul să asigure respectarea obligaţiilor prevăzute la articolele 32-36, ţinând seama de caracterul prelucrării şi informaţiile aflate la dispoziţia persoanei împuternicite de operator;
g)la alegerea operatorului, şterge sau returnează operatorului toate datele cu caracter personal după încetarea furnizării serviciilor legate de prelucrare şi elimină copiile existente, cu excepţia cazului în care dreptul Uniunii sau dreptul intern impune stocarea datelor cu caracter personal;
h)pune la dispoziţia operatorului toate informaţiile necesare pentru a demonstra respectarea obligaţiilor prevăzute la prezentul articol, permite desfăşurarea auditurilor, inclusiv a inspecţiilor, efectuate de operator sau alt auditor mandatat şi contribuie la acestea. În ceea ce priveşte primul paragraf litera (h), persoana împuternicită de operator informează imediat operatorul în cazul în care, în opinia sa, o instrucţiune încalcă prezentul regulament sau alte dispoziţii din dreptul intern sau din dreptul Uniunii referitoare la protecţia datelor.
(4)În cazul în care o persoană împuternicită de un operator recrutează o altă persoană împuternicită pentru efectuarea de activităţi de prelucrare specifice în numele operatorului, aceleaşi obligaţii privind protecţia datelor prevăzute în contractul sau în alt act juridic încheiat între operator şi persoana împuternicită de operator, astfel cum se prevede la alineatul (3), revin celei de a doua persoane împuternicite, prin intermediul unui contract sau al unui alt act juridic, în temeiul dreptului Uniunii sau al dreptului intern, în special furnizarea de garanţii suficiente pentru punerea în aplicare a unor măsuri tehnice şi organizatorice adecvate, astfel încât prelucrarea să îndeplinească cerinţele prezentului regulament. În cazul în care această a doua persoană împuternicită nu îşi respectă obligaţiile privind protecţia datelor, persoana împuternicită iniţială rămâne pe deplin răspunzătoare faţă de operator în ceea ce priveşte îndeplinirea obligaţiilor acestei a doua persoane împuternicite.
(5)Aderarea persoanei împuternicite de operator la un cod de conduită aprobat, menţionat la articolul 40, sau la un mecanism de certificare aprobat, menţionat la articolul 42, poate fi utilizată ca element prin care să se demonstreze existenţa garanţiilor suficiente menţionate la alineatele (1) şi (4) din prezentul articol.
(6)Fără a aduce atingere unui contract individual încheiat între operator şi persoana împuternicită de operator, contractul sau celălalt act juridic menţionat la alineatele (3) şi (4) din prezentul articol se poate baza, integral sau parţial, pe clauze contractuale standard menţionate la alineatele (7) şi (8) din prezentul articol, inclusiv atunci când fac parte dintr-o certificare acordată operatorului sau persoanei împuternicite de operator în temeiul articolelor 42 şi 43.
(7)Comisia poate să prevadă clauze contractuale standard pentru aspectele menţionate la alineatele (3) şi (4) din prezentul articol şi în conformitate cu procedura de examinare menţionată la articolul 93 alineatul (2).
(8)O autoritate de supraveghere poate să adopte clauze contractuale standard pentru aspectele menţionate la alineatele (3) şi (4) din prezentul articol şi în conformitate cu mecanismul pentru asigurarea coerenţei menţionat la articolul 63. (9)Contractul sau celălalt act juridic menţionat la alineatele (3) şi (4) se formulează în scris, inclusiv în format electronic.
(10)Fără a aduce atingere articolelor 82, 83 şi 84, în cazul în care o persoană împuternicită de operator încălcă prezentul regulament, prin stabilirea scopurilor şi mijloacelor de prelucrare a datelor cu caracter personal, persoana împuternicită de operator este considerată a fi un operator în ceea ce priveşte prelucrarea respectivă.
CLAUS WEB este inscrisa in Registrul de Evidenta a Prelucrarilor de Date cu Caracter Personal sub Nr. 27102. Google declara luna Iulie ca fiind termenul limita pt HTTPS Noul site Claus Web se va lansa in curand Google incepe sa recompenseze site-urile cu HTTPS/SSL cu o clasare mai buna in cautari
Noutati	data protection,gazduire,GDPR,hosting,internet,privacy,security
Castiga incredere pe internet!
21 august 2012 21 august 2014 Claudiu Cadar
In construirea unui website trebuie sa tii cont daca la prima vedere inspira incredere sau nu potentialilor utilizatori. Un site bine gandit, cu un continut elevat, valoros, iti va aduce repede clienti, reputatie, recomandari si de ce nu schimb de linkuri deci promovare imediata.
Sa vedem cum ar trebui sa fie un website pentru deveni “de incredere”:
Asa DA Asa NU
design modern, frumos, organizat design neprofesionist, incoerent, vechi
exprimare clara, corecta, propozitii scurte greseli de exprimare, de gramatica, nonsens
fotografii de calitate de prea multe ori lipsa fotografiei
citate (de multe ori sub forma de link) catre alte siteuri de incredere nu exista recomandari
grafica de calitate, print screenuri, elemente vizuale grafica, daca apare, e sub forma clipart
nume de domeniu scurt, usor de pronuntat, memorabil domeniul este bazat pe un cuvant cheie, e cu “-“, prea lung
continut logic, inteligent, bine motivat continut greu de perceput
logo profesional logo de amatori, de proasta calitate
interactiune si miscare pe site (comentarii, linkuri) lipsa comentariilor sau a altor miscari pe site
Sunt doar cateva sfaturi care daca sunt urmate pot contribui la creearea unui website de succes.
Lansare blog Claus Web Cum sa blochezi robotii din internet Ce este CAPTCHA si de ce avem nevoie de el ?
Noutati	design web,Domenii,grafica,internet,logo,sigla,siteweb,web design,website	Adauga un comentariu

References: articolul 32
 articolul 28
 articolul 32
 articolul 40
 articolul 42
 articolul 93
 articolul 63